2015 | 05 | 12

Sajtóközlemény A projekt zárásáról

Szemléletformáló innovatív fejlesztés a Páterdombi Szakképző Iskolában

**A Klebelsberg Intézményfenntartó Központ sikeres pályázatot nyújtott be az Új Széchenyi Terv Társadalmi Megújulás Operatív Program „Innovatív iskolák fejlesztése” című, TÁMOP – 3.1.4.-12/2 kódszámú pályázati felhívásra, melynek keretében 36,51 millió forint vissza nem térítendő támogatást nyert.**

A TÁMOP-3.1.4-12/2-2012-0033 azonosítószámú „Szemléletformáló innovatív fejlesztés a Páterdombi Szakképző Iskolában” című projekt egyes tevékenységeiben az iskola összes diákja és a tantestület egésze részt vett.

Összességében több mint 40 különböző típusú tevékenység valósult meg a diákok és a pedagógusok fejlődése érdekében. (Pl.: egészségnapok, tangazdaságok, természet közeli sporttáborok, sportkirándulások, mindennapos testnevelés részét képző mozgásprogramok, komplex közlekedési ismeretek oktatása, informatikai foglalkozások, pedagógus továbbképzések stb.)

A szakmai tevékenységek a Zalaegerszegi Báthory István Szakképző Iskolában és külső helyszíneken valósultak meg. Az elnyert támogatásból a szakmai tevékenységek megvalósításának és ehhez szükséges eszközök beszerzésének költségei, a projektmenedzsment és szakmai vezető költségei, a kötelező nyilvánosság költségei az elkülönített bankszámla vezetési díj, valamint telefon és posta költségek kerülnek elszámolásra.

A projekt célja az intézményünk pedagógiai-módszertani megújulása, a pedagógusok szakmai fejlődésének elősegítése, a diákok egészséges életmódra nevelése, környezettudatos szemlélet kialakítása volt.
A 2015. márciusig megvalósult tevékenységeknek köszönhetően jelenleg is érezhető pozitív hatásokról, fejlődésről tudunk beszámolni.

A projekt megvalósítása lehetőséget teremtett arra, hogy az iskolánk működési hatékonysága fejlődjön, a diákok szemléletmódja változzon, valamint a pedagógusaink között rendkívül jó együttműködés, közös csapatszellem és stratégiai gondolkodás alakuljon ki.

A projektben résztvevő valamennyi munkatársunk olyan hasznos gyakorlati tapasztalatokkal gazdagodott, mely közvetlenül hozzájárul személyes teljesítményük hatékonyabbá tételéhez ezzel is emelve intézményünk szakmai színvonalát.

A TÁMOP-3.1.4-12/2-2012-0033 azonosítószámú „Szemléletformáló innovatív fejlesztés a Páterdombi Szakképző Iskolában” elnevezésű projektünk 2013. március 25 - 2015. május 31. között az Európai Unió támogatásával, az Európai Szociális Alap társfinanszírozásával valósul meg

**További információ kérhető:**

**Kónyáné Tömpe Lívia, igazgató**

Telefon: +36-20/940-7845

E-mail: konyane.livia@paterdombisuli.hu.